OpenLLM-France/wikimedia huggingface dataset:
# Jauzi (hipika)

    Ez nahasi zaldi-jauzi gimnastika artistikoko diziplinarekin.
Jauzia zaldiak eta zaldizkoak oztopo batzuen gainean, ordena jakin batean, jauzi egiteko duten gaitasunean epaitutako gertaera sinkronizatu batean datzan zaldiketaren barruko diziplina da jauzia. Diziplina hau zaldizko kirolen artean ezagunenetako bat da, eta gaur egungo zaldizkoek gehien egiten dutena; gainera, zaldizko kirolaren espezialitaterik modernoena da, zaldiketa kirol klasikoa ikuskizun kirol bihurtzera etorri dena.
Zaldi- eta zaldizko- edo amazona-multzoari «binomioa» ere esaten zaio, eta jauzi-lehiaketen araudietan, lehiatzen diren zaldizkoak edo amazonak «atletak» izenarekin ere agertzen dira (grezierazko terminoaren etimologia aipatuz).

## Erreferentziak

* ↑ (Gaztelaniaz) «Global Champions League: El equipo 'Madrid in Motion' invencible en la Super Cup Final de la GCL, gana en la Gran Final en Praga-'Playoffs' el trofeo dotado con 6,4 mio€» Naanii Global Hípica & Quality Lifestyle -Magazin-.

## Kanpo estekak

* Datuak: Q211773
* Multimedia: Show jumping / Q211773
# Jausoro etxea

    Artikulu hau Azkoitiko etxeari buruzkoa da; beste esanahietarako, ikus «Jausoro (argipena)».
Jausoro etxea Gipuzkoako Azkoitia udalerrian dagoen jauregi bat da. Herrigunean dago, Zumarragara doan errepidean, Urola ibaia zeharkatzen duen zubi bat igarota bertaratzen da, ibaiaren bestaldeko ertzean parez-pare Altuna Portu etxea eta Azkoitiko Alde Zaharraren alboan dago.
* Armarria.

## Kanpo estekak

* Datuak: Q20645248
* Multimedia: Jausoro Etxea, Azkoitia / Q20645248
# Abdul Qadir Bajamal

Abdul Qadir Bajamal (arabieraz: عبد القادر باجمال‎; Sana, 1946ko otsailaren 18a - Dubai, 2020ko irailaren 7a) Yemengo lehen ministroa izan zen 2001etik 2007ra. Herriaren Biltzar Nagusiako kidea izan zen eta Ali Abdullah Saleh presidenteak izendatu zuen lehen ministro. Aurretik kanpo harremanetako ministro izan zen 1998tik 2001era.
# Abdul Rahman Negeri Sembilangoa

Tuanku Abdul Rahman ibni Almarhum Tuanku Muhammad (Seri Menanti, 1895eko abuztuaren 24a - Kuala Lumpur, 1960ko apirilaren 1a) Malaysiako lehenbiziko erregea (Yang di-Pertuan Agong) eta Negeri Sembilango 2. monarka (Yang di-Pertuan Besar) izan zen. Muhammad Negeri Sembilangoaren semea izan zen. Londresen zuzenbidea ikasi zuen eta han aukeratu zuten lehen Malaysiako talde nazionalistako presidente. 1933an bere aitaren oínordekoa izan zen Negeri Sembilango tronuan. 1948an Malaysiako Batasunaren Ituna sinatu zuen, baina gero atzera bota zuen. 1957ko abuztuaren 31n lehen Malaysiako erregea aukeratu zuten eta bost urteko agintaldia amaitu baino lehen hil zen. Bere semea nagusia, Munawir Negeri Sembilangoa, oinordekoa izan zen Negeri Sembilango tronuan.
# Abdulaziz ibn Saud

Abdulaziz ibn Saud (arabieraz: عبد العزيز بن عبد الرحمن آل سعود‎, ‘Abd al-‘Azīz ibn ‘Abd ar-Raḥman Āl Sa‘ūd; Riad, 1876ko urtarrilaren 15a - Taif, 1953ko azaroaren 9a) Saudi Arabiako erresumako lehen erregea izan zen.

## Biografia

Najdeko emirra (1902-1932), politika oldarkorraren bidez etsaiei nagusitu zitzaien Riad (1902) eta Meka (1925) beretuz. 1932an Saudi Arabia sortu zuen eta bere burua bertako errege izendatu. Talde amerikarrek bere erresuman ustiatzen zituzten petrolio hobiei esker, munduko gizonik aberatsenetakoa izan zen. Hil ondoren (1953), Saudek, haren seme eta ondorengoak, hartu zuen aginpidea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q151509
* Multimedia: Ibn Saud / Q151509
# Abdul Razzaq as-Sawsa

Abdul Razzaq as-Sawsa (arabieraz: عبد الرزاق الصوصاع‎; Libia, 1933ko otsailaren 3a - 2016ko martxoaren 10a) libiar politikaria izan zen. Libiako estatuburua izan zen 1990eko urriaren 7tik 1992ko azaroaren 18ra.
1990etik 1992ra Libiako Herriaren Kongresu Orokorrako idazkari nagusia izan zen eta, beraz, herrialdeko estatuburua, nahiz eta benetako boterea Muammar al Kadafik zuen.

## Kanpo estekak

* Datuak: Q307477
# Abdulaziz Erregea Unibertsitatea

Abdulaziz Erregea Unibertsitatea (arabieraz: جامعة الملك عبد العزيز‎) Jiddako unibertsitate publikoa da. 1967an sortua, hasieran unibertsitate pribatua izan zen baina 1974an Faisal ibn Abdulazizek publiko bilakatu zuen. Arabiar munduko unibertsitate-rankingetan, goiko postuetan dago.

## Kanpo estekak

* Datuak: Q1795928
* Multimedia: King Abdulaziz University / Q1795928
# Abdul Latif Dayfallah

Abdul Latif Dayfallah (arabieraz: عبد اللطيف ضيف الله‎; Ibb gobernantzia, 1930eko urtarrilaren 1a - 2019ko martxoaren 27a) Ipar Yemengo lehen ministroa izan zen. Yemengo armadan sartu zen eta Kairoko Akademia Militarrean ikasketa egin zituen, non eragina zioten ideia naseristek. Lehen ministro izan zen 1963an eta 1975ean.
# Abdul Naza Alhassan

Abdul Naza Alhassan (1990eko ekainaren 17a - ) Ghanako futbolaria da.
Hainbat futbol taldetan jokatu du, esaterako Shonan Bellmare.

## Kanpo loturak

* (Japonieraz) J.League Data Site
* Datuak: Q4665584
# Abdul Razak Hussein

Tun Haji Abdul Razak bin Dato' Hussein (Pekan, Pahang, 1922ko martxoaren 11 – Londres, 1976ko urtarrilaren 14a) malaysiar politikaria izan zen. Malaysiako lehen ministroa izan zen 1970etik 1976ra.
Bigarren Mundu Gerran japoniarren aurkako erresistentzia antolatzen lagundu zuen Pahangen. 1947an Britainia Handira joan zen zuzenbidea ikastera eta abokatu gisa lan egin zuen Londresen. 1950ean Malaysiara itzuli zen eta funtzionario-lanetan aritu zen.
1955ean diputatu hautatu zuten eta Hezkuntza ministro izendatu zuten. 1956an Londresen Malaysiaren independentzia negoziatu zuen kideetako bat izan zen. 1959ko hauteskundeen ondoren, Landa Garapeneko ministro, Defentsa ministro eta lehen ministrorde izendatu zuten.
1970eko irailean Malaysiako lehen ministro bihurtu zen. Malaysian 2018ra arte gobernatu zuen Barisan Nasional alderdien koalizioaren sustatzailea izan zen. Malaysiako Politika Ekonomiko Berria ere ezarri zuen pobrezia murrizteko helburuarekin.
Londresen hil zen leuzemiaren aurkako tratamendua jasotzen ari zela.
* Datuak: Q264516
* Multimedia: Abdul Razak Hussein / Q264516
# Abdulaziz I.a

Abdulaziz I.a (otomandar turkieraz: عبد العزيز / `Abdü’l-`Azīz, turkieraz: Abdülaziz; Istanbul, 1830eko otsailaren 9/18a – ibidem 1876ko ekainaren 4a) otomandar sultana izan zen.
Bere agintaldiak 1861tik 1876raino iraun zuen, Abdulmezid I.a bere anaia ordezkatuz. Tanzimat izeneko erreformak bultzatu zituen baina Inperioaren gainbehera hasi zen.
Errebolta abertzale ugariei egin behar izan zien aurre: Montenegro (1862), Errumania (1861-1868), Serbia (1867), Bosnia-Herzegovina (1875), Bulgaria (1867) eta Kreta (1866-1868). Egiptoko autonomia onartu zuen (1866).
Abdikatzea behartu zuen 1876an Midhat Baják, boterea bere iloba Murad V.-i utziz. Egun gutxi beranduago erahil zuten.

## Genealogia

Zuhaitz genealogikoa :
Hatice Şükriye Sultan
Şehzade Yusuf Izzeddin
Şehzade Mehmed Nizameddin
Fatma Saliha Sultan
Mihriban Mihrişah Sultan
Nazime Sultan
Şehzade Ömer Faruk
Abdul Hamid I.a
Abdulmezid II.a
Mahmud II.a
Dürrüşehvar Sultana
Nakşidil Sultan
Abdulaziz I.a
Pertevniyal Sultan
Şehzade Mehmed Şevket
Şehzade Mehmed Cemaleddin
Esma Sultan
Şehzade Mehmed Abdulaziz
Sehzade Mehmed Seyfeddin
Fatma Gevheri Sultan
Emine Sultan :
* Datuak: Q151500
* Multimedia: Abdül Aziz I / Q151500
# Alexander Porter (txirrindularia)

Alexander Porter (Adelaide, Hego Australia, Australia, 1996ko maiatzaren 13a) txirrindularitzan pistako modalitateetan lehiatzen den atleta australiarra da, taldekako jazarpen proban eta ibilbidean espezialista.
2020ko Tokioko Olinpiar Jokoetan, parte hartu zuen taldekako jazarpen proban brontzezko domina lortuz (Kelland O'Brien, Sam Welsford eta Luke Plappekin batera). 2016 eta 2019 artean, Pista Txirrindularitzako Munduko Txapelketan, urrezko hiru domina irabazi zituen.

## Nazioarteko domina taula

Olinpiar Jokoak :
| Urtea | Lekua | Domina | Lehiaketa |
| 2020 | Tokio ( Japonia) | 03 ! | Jazarpena taldeka |
| Munduko Txapelketa ||||
| Urtea | Lekua | Domina | Lehiaketa |
| 2016 | Londres ( Erresuma Batua) | 01 ! | Jazarpena taldeka |
| 2017 | Hong Kong ( Txina) | 01 ! | Jazarpena taldeka |
| 2019 | Pruszkow ( Polonia) | 01 ! | Jazarpena taldeka |
* 1 2 Sailkapen txandan hartu zuen parte.

## Erreferentziak

* 1 2 «Alexander Porter». the-sports.org (Ingelesez).

## Kanpo estekak

* Alexander Porter (txirrindularia) - ProCyclingStats
* Datuak: Q22923032
* Multimedia: Alexander Porter / Q22923032
# Alexander Ptutxko

Alexander Ptutxko (errusieraz: Алекса́ндр Луки́ч Пту́шко; Luhansk, 1900eko apirilaren 19a/apirilaren 6a - Mosku, 1973ko martxoaren 6a) sobietar zinema zuzendaria izan zen. Animazio tridimentsionalaren aitzindaria izan zen; gai zientifikoetako filmak egin zituen fikziozkoak egin aurretik. Gulliver Berriarekin (1935, Novyj Gulliver), ordu arte ez bezalako teknikak ezagutarazi zituen grafismoan eta animazio-munduan; 1.500 txotxongiloz egindako alegoria politiko hori panpina bizidunez eginiko lehen film luzea da. Hiru koloretan eginiko lehen film sobietarra sortu zuen 1937an.

## Filmografia

* Новый Гулливер (1935)
* Zolotoy Klyuchik (1939)
* Каменный цветок (1946)
* Садко (1952)
* Илья Муромец (1956)
* Сампо (1959)
* Алые паруса (1961)
* Сказка о потерянном времени (1964)
* Сказка о царе Салтане (1966)
* Руслан и Людмила (1972)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q465640
* Multimedia: Aleksandr Ptushko / Q465640
# Alexander Purnell

Alexander Purnell (St Leonards, New South Wales, 1995eko urtarrilaren 30a) australiar arraunlaria da. Tokion 2020ko Udako Olinpiar Jokoetan esku hartu zuen, urrezko domina lortuz lemazain gabeko lauko proban Spencer Turrin, Jack Hargreaves eta Alexander Hillekin batera.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Lemazain gabeko laukoa |
| Munduko arraunketa Txapelketa ||||
| Urtea | Lekua | Domina | Kategoria |
| 2018 | Plovdiv Bulgaria | 02 ! | Skull laukoitza |

## Erreferentziak

* ↑ "Alexander Purnell" olimpedia.org. (Ingelesez)
* ↑ "Alexander Purnell" FISAren datu-basea. (Ingelesez)

## Kanpo estekak

* Datuak: Q55505521
# Alexander R. Todd

Alexander Robertus Todd (Glasgow, Eskozia, 1907ko urriaren 2a - Oakington, Cambridgeshire, 1997ko urtarrilaren 10a) eskoziar biokimikaria izan zen.

## Biografia

1944-1971 urteetan Cambridgeko Unibertsitateko Kimika Organiko saileko irakaslea izan zen, eta E eta B$_1$ bitaminen sintesia egin zuen. 1955. urtean B$_{12}$ bitaminaren edukia aurkitu zuen eta entzimei buruzko ikerketa sakonak egin zituen. 1957. urtean Kimikako Nobel saria eskuratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q157242
* Multimedia: Alexander R. Todd / Q157242
# Alexander Prokhorov

Aleksandr Mikhailovitx Prokhorov (errusieraz: Алекса́ндр Миха́йлович Про́хоров; Atherton, Queensland, Australia, 1916ko uztailaren 11 – Mosku, 2002ko urtarrilaren 8a) sobietar fisikaria izan zen. Leningradko Unibertsitatean ikasketak egin ondoren, irakasle izan zen Lebedevko Institutuan. Fisikako Nobel saria jaso zuen 1964. urtean, Nikolai Basov sobietarrarekin eta Estatu Batuetako Charles Hard Townes zientzialariarekin batera, maser-laser printzipioaren inguruan egin zituen azterlanengatik.

## Liburuak

* A.M. Prokhorov (Editore nagusia), J.M. Buzzi, P. Sprangle, K. Wille.Coherent Radiation Generation and Particle Acceleration, 1992, ISBN 0-88318-926-7. Research Trends in Physics series published by the American Institute of Physics Press (* Springer, New York)
* V. Stefan and A. M. Prokhorov (Editoreak) Diamond Science and Technology Vol 1: Laser Diamond Interaction. Plasma Diamond Reactors (Stefan University Press Series on Frontiers in Science and Technology), 1999, ISBN 1-889545-23-6.
* V. Stefan and A. M. Prokhorov (Editoreak). Diamond Science and Technology Vol 2 (Stefan University Press Series on Frontiers in Science and Technology), 1999, ISBN 1-889545-24-4.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Aleksandr Prokhorovi buruzko webgunea
* (Ingelesez) Aleksandr Prokhoroven biografia Nobel Sarien webgunean
* Datuak: Q83552
* Multimedia: Aleksandr Prokhorov / Q83552
# Alexander Quintanilla

Alexander Quintanilla Urionabarrenetxea (Bilbo, Bizkaia, 1990eko uztailaren 2a - ) bizkaitar futbolari ohia da, Barakaldon aritutakoa eta Athleticeko harrobian hezia. Erdilari edo atzelari lanetan aritzen zen.

## Estatistikak

2021eko maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Portugalete | 3. | 2009/10 | 32 | 0 | - | - | - | - | - | - | | | - | - | 32 | 0 |
| Portugalete | Denera | Denera | 32 | 0 | - | - | - | - | - | - | | | - | - | 32 | 0 |
| Bilbao Athletic | 2.B | 2010/11 | 35 | 0 | - | - | - | - | - | - | | | - | - | 35 | 0 |
| Bilbao Athletic | Denera | Denera | 35 | 0 | - | - | - | - | - | - | | | - | - | 35 | 0 |
| Alaves | 2.B | 2011/12 | 29 | 1 | 2 | 0 | - | - | - | - | | | - | - | 31 | 1 |
| Alaves | Denera | Denera | 29 | 1 | 2 | 0 | - | - | - | - | | | - | - | 31 | 1 |
| Valencia Mestalla | 2.B | 2012/13 | 30 | 1 | - | - | - | - | - | - | | | - | - | 30 | 1 |
| Valencia Mestalla | 2.B | 2013/14 | 12 | 0 | - | - | - | - | - | - | | | - | - | 12 | 0 |
| Valencia Mestalla | Denera | Denera | 42 | 1 | - | - | - | - | - | - | | | - | - | 42 | 1 |
| Barakaldo | 2.B | 2013/14 | 7 | 0 | - | - | - | - | - | - | | | - | - | 7 | 0 |
| Barakaldo | 2.B | 2014/15 | 35 | 2 | 2 | 0 | - | - | - | - | | | - | - | 37 | 2 |
| Barakaldo | 2.B | 2015/16 | 36 | 3 | 3 | 1 | - | - | - | - | | | - | - | 39 | 4 |
| Barakaldo | Denera | Denera | 78 | 5 | 5 | 1 | - | - | - | - | | | - | - | 83 | 6 |
| Almería | 2. | 2016/17 | 1 | 0 | 1 | 0 | - | - | - | - | | | - | - | 2 | 0 |
| Almería | Denera | Denera | 1 | 0 | 1 | 0 | - | - | - | - | | | - | - | 2 | 0 |
| Mirandes | 2. | 2016/17 | 13 | 0 | - | - | - | - | - | - | | | - | - | 13 | 0 |
| Mirandes | Denera | Denera | 13 | 0 | - | - | - | - | - | - | | | - | - | 13 | 0 |
| Almería | 2. | 2017/18 | 0 | 0 | 0 | 0 | - | - | - | - | | | - | - | 0 | 0 |
| Almería | Denera | Denera | 0 | 0 | 0 | 0 | - | - | - | - | | | - | - | 0 | 0 |
| Córdoba | 2. | 2017/18 | 13 | 2 | - | - | - | - | - | - | | | - | - | 13 | 2 |
| Córdoba | 2. | 2018/19 | 30 | 0 | 2 | 0 | - | - | - | - | | | - | - | 32 | 0 |
| Córdoba | Denera | Denera | 43 | 2 | 2 | 0 | - | - | - | - | | | - | - | 45 | 2 |
| UD Ibiza-Eivissa | 2.B | 2019/20 | 12 | 1 | 1 | 0 | - | - | - | - | | | - | - | 13 | 1 |
| UD Ibiza-Eivissa | Denera | Denera | 12 | 1 | 1 | 0 | - | - | - | - | | | - | - | 13 | 1 |
| Nàstic | 2.B | 2020/21 | 21 | 2 | - | - | - | - | - | - | | | - | - | 21 | 2 |
| Nàstic | 1.F | 2021/22 | 34 | 2 | 0 | 0 | - | - | - | - | - | - | - | - | 34 | 2 |
| Nàstic | 1.F | 2022/23 | 31 | 3 | 3 | 0 | - | - | - | - | - | - | - | - | 34 | 3 |
| Nàstic | Denera | Denera | 86 | 7 | 3 | 0 | - | - | - | - | - | - | - | - | 89 | 7 |
| Ibilbide osoan | Ibilbide osoan | Ibilbide osoan | 371 | 17 | 14 | 1 | - | - | - | - | - | - | - | - | 351 | 18 |

## Kanpo estekak

* Fitxa - www.athletic-club.eus
* Datuak: Q6172667
# Alexander Roslin

Alexander Roslin (Malmö, Suedia, 1718ko uztailaren 15a - Paris, Frantzia, 1793ko uztailaren 5a) suediar pintorea izan zen.

## Biografia

Italian izan ondoren (1747), Parisen jarri zen bizitzen, eta Pinturako Akademiako kide izendatu zuten (1753). 1791ra arte, Parisen egin ziren erakustaldietan parte hartu zuen, eta erretratugile ospetsu bihurtu zen. Obra nagusiak: Fr. Boucher, C. Nicolas Cochin, Marignyko markesa, Linneoko markesa, Terrayko abadea, Etienne Jeaurat eta Dandré-Bardon.

## Irudi galeria

* Neubourg-Cromièreko baroisaren erretratua, Alexander Roslin
* Ivan Betskoy, 1777
* François Boucher, 1760

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315102
* Multimedia: Alexander Roslin / Q315102
# Jose Maria de Vera

Aita José María de Vera (Alfonso Ramón y Uribe) (Vera , Almeria, 1912 – 2002) erligio-gaietan aritu zen eskultorea eta aita kaputxinoa izan zen. Berak egindako lan gehienak Andaluzian eta Katalunian daude.
Iruñean Aita Esteban de Adoain monumentua dauka, eta Donostian Maria Cristina Hoteletik gertu Aita Donostiaren eskultura.

## Erreferentziak

* ↑ En los PP Capuchinos de extramuros. Exaltación en memoria del siervo de Dios, P. Adoain, Diario de Navarra, 1947ko urriaren 14a
* ↑ Inauguración del monumento al P. Esteban de Adoain, Nafarroa-Aragoiko Probintzia Kaputxinoko Buletin Ofizialaren II. lib. , 11. zk., 1947ko azaroa, 165-167. or.
* ↑ de Vera, José María Iruñeko eskultura gida.
* Datuak: Q27650683
# Jose Maritorena

Jose Maritorena Ezurmendi (Amaiur, 1882ko urtarrilaren 24a - Amaiur, 1953ko martxoaren 27a) nafar bertsolaria izan zen.

## Bizitza

Gurasoak José María etxalartarra eta Juana Francisca amaiurtarra zituen.
Mixel Dargaitzekin ibiltzen zen bertsotan. Bi bertso-sail gordetzen dira Maritorenak jarriak: Nere maitiarentzat eta Landibartarren bide berria, Antonio Zavalak bildu eta Bidasoa aldeko bost bertsolari (1970) izeneko liburuan argitaratu zituenak. Bestalde, Aita Donostiak jaso zizkion ipuin zaharrak eta Jorge de Riezuk argitaratu zituen Príncipe de Viana agerkarian, 1967an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopediak Ezurmendia jasotzen du.
* ↑ Zavala, Antonio. (1970). Bidasoa aldeko bost bertsolari. Auspoa, 112 or..

## Ikus, gainera

* Mixel Dargaitz

## Kanpo loturak

* Joxe Maritorena, Bertsolaritzaren datu-basea, bdb.bertsozale.eus
* Datuak: Q12260708
# Jose Martin Bustinza

Jose Martin Bustinza, ezizenez Tubi, (Dima, 1972) bizkaitar herri-kirolaria da, lasto jaurtiketan hainbat urtetan txapelduna izan dena.
Bilboko Aste Nagusian antolatzen den Euskal Herriko Lasto Fardoen Jaurtiketa txapelketan gutxienez 8 bider izan da txapeldun. 2013an 6,2 metrotan zeukan errekorra.

## Bizialdia

Dimako Elexatzu auzoan jaio zen 1972an, eta oso gaztetatik hasi zen kirolean. Gaztetan, futbolean eta saskibaloian aritu ondoren, 2002. urtean hasi zen Herri Kiroletan, hasieratik, dohain ikaragarriak erakutsi zituen.

## Kirol ibilbidea

* 2006tik 2013ra Irabazlea izan zen Bilboko Aste Nagusian antolatzen den Euskal Herriko Lasto Fardoen Jaurtiketa txapelketan.
* Taldekako euskal pentatloian ere parte hartu izaten du.

## Erreferentziak

* 1 2 3 Alvarado, Txabi. (2013-08-25). «6,2 metrora dago garaipena» Berria (Noiz kontsultatua: 2022-05-27).
* ↑ «Bikandi eta Bereikua izan dira Berriatuko kuadrillen arteko bizikleta desafioko azkarrenak» Lea-Artibai eta Mutrikuko Hitza 2021-09-18 (Noiz kontsultatua: 2022-05-27).
* ↑ r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2018-05-29). «Tolosako Sanjoanak 2018» www.kulturklik.euskadi.eus (Noiz kontsultatua: 2022-05-27).
* ↑ (Gaztelaniaz) Gipuzkoa, Noticias de. (2022-05-06). «Herri Kirolak | Iker Vicente reaparecerá el domingo en Getaria» www.noticiasdegipuzkoa.eus (Noiz kontsultatua: 2022-05-27).

## Ikus, gainera

* Herri-kirol
* Lasto altxatze
* Lasto botatze

## Kanpo estekak

* Datuak: Q112144195
# Jose Markiegi

Jose Markiegi Olazabal (Deba, Gipuzkoa, 1895eko martxoaren 16a - Oiartzun, Gipuzkoa, 1936ko urriaren 25a) euskal idazlea eta itzultzailea izan zen.

## Bizitza

Comillasko (Santander) apaizgaitegian ikasketak egin ondoren, Aprikanon (Kuartango, Araba) eta Arrasaten (Gipuzkoa) izan zen apaiz.
Itzulpen nagusiak: Mixio-eskuliburua (1931, Manual de Misiones), San Luis´en bizitza (La vida de San Luis, Herrera y Oriaren obratik euskaratua, 1932), Txerren zubiko gertaria (La farce du Pont du diable, H. Gehonen obratik euskaratua, 1934) eta Eriotz bide (Todes Heg, P. Humperten obratik euskaratua, 1935).
Jaungoiko-Zale, Argia eta Yakintza agerkarietan eman zituen argitara lan aipagarrienak.
Espainiako Gerra Zibila hasi bezain laster, frankistek atxilotu eta fusilatu egin zuten Oiartzunen 1936ko urriaren 24an.

## Lanen zerrenda
### Itzulpena

* Txerren-zubi'ko gertaria; Henri Gehon (1935, Yakintza)
* Eriotz-bide; P. Humpert (1935, Antzerti)

## Kanpo loturak

* «Jose Markiegi», Literaturaren Zubitegia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260709